
Herceghalmi   Óvoda
2053 Herceghalom, Gesztenyés út 1/a
Tel.: 06 23 820 080;  06 20 526 2030
Email: hehaovi@gmail.com

Az óvoda 2026.06.22-től nyári menetrend szerint a gyerekeket 7-17 óráig fogadja vegyes, összevont csoportokban, figyelve a gyerekek életkori sajátosságaira, egyéni igényeire. Az alkalmazotti közösség nyári beosztás alapján látja el a gyerekeket, augusztus 17-31-ig az óvoda zárva tart. Az óvodapedagógusok 7 és 10.10 órától, a pedagógiai asszisztensek 7.40, A dajkák 8-tól dolgoznak. A beosztás bármilyen változtatása vezetői/helyettesi engedély alapján lehetséges.
Dokumentációk: a havi –szülői ellátási igény alapú- névsorokat a délelőttös pedagógus vezeti, ezen jelöli az aktuális létszámot. A szülő a korábban leadott ellátási igényt módosíthatja, igény esetén a gyermek nem tervezett ellátása is kötelező. Elmaradt étkezési rendelés esetén a gyermek élelmezéséről a szülőnek gondoskodnia kell.
A névsorok a csoportszobákban vannak, a nyári beosztás és a Nevelési (gondozási) terv és a szülők elérhetősége az óvodapedagógusi szobában található, az intézményi mobiltelefon a mindenkori Macis óvónéninél van. 
A nyári időszakban Nyári nevelési (gondozási) terv szerint dolgozunk, az ebben leírtak betartása kötelező.  Alapvetések:
· A nyári időszakban mindenki a megszokott munkaköri feladatait végzi, a gyerekek biztonsága, testi, érzelmi, mentális egészségének védelme kiemelt feladat. 
· A gyermekek ellátása napirend alapján, tervezetten, tevékenykedtetve történik, a csoportszobában  az udvaron, a teraszon is kell tevékenységet felajánlani.
· Nyáron is kötelező érkezéskor és távozáskor a személyes köszönés, különösen fontos a pedagógus számára kevésbé ismert gyermek befogadása, foglalkoztatása, nyomon követése, a differenciált figyelem, biztonság nyújtása.
· Mivel a nyári időszakban sokat vagyunk az udvaron, kérem a szülőket, naptejjel kenjék be a gyermeküket, s biztosítsanak részükre kis fejvédő sapkát.
· Nyáron is örülünk a behozott gyümölcsnek, az előtérben fogadjuk és szétosztjuk nap közben.
· Kérünk még a nyári időszakra 1-1 csomag papírzsebkendőt.
· Az udvaron minden játék területen személyes felnőtt felügyeletet kell biztosítani, a mosdóba bekéretőzött gyermek ellenőrzése sem maradhat el. 
· Bármilyen, gyermeket érő testi-lelki sérülés megosztása a szülő felé kötelező. A kisebb sebek, horzsolások ellátására a csoportokban és a konyhán fertőtlenítő, sebellátó kötszer, tapasz rendelkezésre áll. Komolyabb, orvosi ellátást igénylő esetekben azonnal értesíteni kell a mentőket, a szülőket és az óvoda vezetőjét.
· Karbantartási szükség esetén a fenntartó képviselője a nyáron is rendelkezésre áll.(Uzsoki Gábor: 06 20 225 4394) Sajátos elvárásrend szerint fenntartási feladatunk az állatok és az óvodakert (fű, virágos és zöldséges kert) gondozása, locsolása 6-9-ig
Kiegészítés:
· Napirend: 7-től érkezés csoportszobába/udvarra, szabad játék, 8.30-tól közös étkezés, 9-től közös tevékenységek(klasszikus óvodai tevékenységterületeken tevékenységek megajánlása, kezdeményezése), 11.45-12.30 Ebéd, 12.30-tól délutáni pihenő, 15.00 Ébresztő, uzsonna; távozásig szabad játék az udvaron/csoportszobában.
· Tevékenység lehetőségek: Párhuzamos tevékenységek(udvari-csoportszobai játék-tevékenységformák, vizuális-barkácsolós tevékenységek, munka jellegű tevékenységek, feladatlapok, színezők…
· Gondozási feladatok: gyermekek általános ellátása, mint nyári öltözködés, napvédelem, ivóvíz biztosítása, párakapu üzemeltetése, valamint differenciált ellátás életkornak, egyéni igénynek megfelelően. 
· Egyéb: Epipen injekció a konyhai elsősegély szekrényben, ugyanitt kenőcs égésre, csípésre, nagy hűtőben fájdalom -és lázcsillapításra Nurofen szuszpenzió.. Nevelői szobában Wc papír, szalvéta, zsepi, nagy hűtős raktárban nyári foglalkozási eszközök, csoportszobákban naptejek, csoportszoba raktárakban és takarító raktárakban takarítószerek.
· Az óvoda vezetője a 06 30 280 5619-es számon érhető el.

